กฎกระทรวง ฉบับที่ 2 (พ.ศ. 2566) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. 2521 ว่าด้วยเครื่องแบบนักเรียนพยาบาลทหารเรือ
ประกาศวันที่ 2023-05-26

content: กฎกระทรวง ฉบับที่ ๒ (พ.ศ. ๒๕๖๖) ออกตามความในพระราชบัญญัติเครื่องแบบนักเรียนของโรงเรียนในสังกัด กระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ
content: อาศัยอำนาจตามความในมาตรา ๔ และมาตรา ๖ วรรคหนึ่ง แห่งพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ รัฐมนตรีว่าการกระทรวงกลาโหมออกกฎกระทรวงไว้ ดังต่อไปนี้
sectionNo: 1
content: ข้อ ๑ ให้ยกเลิกความใน (ค) ของ (๒) ของข้อ ๓ แห่งกฎกระทรวง (พ.ศ. ๒๕๓๗) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ และให้ใช้ความต่อไปนี้แทน “(ค) เข็มขัดสีขาว”
sectionNo: 2
content: ข้อ ๒ ให้ยกเลิกความใน (ค) ของ (๑) ของข้อ ๔ แห่งกฎกระทรวง (พ.ศ. ๒๕๓๗) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ และให้ใช้ความต่อไปนี้แทน “(ค) เข็มขัดสีขาว”
sectionNo: 3
content: ข้อ ๓ ให้ยกเลิกความในข้อ ๙ แห่งกฎกระทรวง (พ.ศ. ๒๕๓๗) ออกตามความในพระราชบัญญัติเครื่องแบบนักเรียนของโรงเรียนในสังกัดกระทรวงกลาโหม พ.ศ. ๒๕๒๑ ว่าด้วยเครื่องแบบนักเรียนพยาบาลทหารเรือ และให้ใช้ความต่อไปนี้แทน “ข้อ ๙ เข็มขัด มี ๓ ชนิด คือ (๑) เข็มขัดสีดำ ทำด้วยหนังหรือวัตถุเทียมหนังสีดำ
sectionNo: 3
content: หรือด้ายถักหรือวัตถุเทียมด้ายถักสีดำ กว้าง ๓.๒ เซนติเมตร หัวเข็มขัดทำด้วยโลหะสีทองรูปสี่เหลี่ยมผืนผ้าทางนอนมุมมน กว้าง ๓.๖ เซนติเมตร ยาว ๕ เซนติเมตร มีรูปสมอภายใต้พระมหามงกุฎมีรัศมีโอบล้อมด้วยพวงใบชัยพฤกษ์ ดุนนูนอยู่กึ่งกลางหัวเข็มขัด ไม่มีเข็มสำหรับสอดรู
sectionNo: 3
content: ปลายสายมนแหลมสำหรับเข็มขัดที่ทำด้วยหนังหรือวัตถุเทียมหนังหรือปลายสายตัดตรงและหุ้มด้วยโลหะสีดำ กว้าง ๑ เซนติเมตร สำหรับเข็มขัดที่ทำด้วยด้ายถักหรือวัตถุเทียมด้ายถัก (๒) เข็มขัดสีขาว มีลักษณะเช่นเดียวกับเข็มขัดตาม (๑) เว้นแต่เข็มขัดที่ทำด้วยด้ายถักหรือวัตถุเทียมด้ายถักปลายสายตัดตรงและหุ้มด้วยโลหะสีทอง
sectionNo: 3
content: (๓) เข็มขัดสีกากีแกมเขียว มีลักษณะเช่นเดียวกับเข็มขัดตาม (๒) เว้นแต่ทำด้วยด้ายถักหรือวัตถุเทียมด้ายถัก”
content: ให้ไว้ ณ วันที่ ๑๙ พฤษภาคม พ.ศ. ๒๕๖๖ พลเอก ประยุทธ์ จันทร์โอชา รัฐมนตรีว่าการกระทรวงกลาโหม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรแก้ไขส่วนประกอบของเครื่องแบบสำหรับนักเรียนพยาบาลทหารเรือในส่วนที่เกี่ยวกับเข็มขัด ให้เป็นมาตรฐานและเหมาะสมกับการปฏิบัติหน้าที่ จึงจำเป็นต้องออกกฎกระทรวงนี้